פורטפוליו לשלושת השיעורים הראשונים

התחלנו את הקורס בהגדרת המושג פילוסופיה שזה חישוב וחוכמה ואהבת חוכמה.

הגדרנו את המושג הדרה  –זהו מושג שלא שמעתי עליו קודם והבנתי שמקור המילה הוא בהרחקה של אחרים מדבר מסוים ושהיא יכולה להתרחש ב:

1. דחיקה לשלום
2. הוצאה מהכלל
3. מניעה מדבר מסוים
4. אי שותפות ואי שוויון

אפשר להביט על המושג הדרה בשתי דרכים. מצד אחד יש לה היבט שלילי, לדוגמה: עובד מצוין במחלקת מחשוב בחברה כלשהי אשר הרחיקו אותו מהעבודה על מנת להעסיק במקומו קרוב משפחה של מנכ"ל החברה.

מהצד האחר הדרה יכולה להתבטא באופן חיובי אם אנחנו מדירים את עצמנו מדבר מסוים למען למטרה חיובית. למשל: אני סובלת ממיגרנה, ולכן אני מדירה את עצמי מאכילת כלויים (מאכלים קלויים?) וגבינה צהובה כדי לא לסבול מכאב ראש.

יש שני צדדים להדרה:

1. מדיר שהוא הצד החזק
2. מודר שהוא הצד החלש

יש ערכים המנוגדים להדרה אותם אנו צריכים להנחיל לתלמידים שלנו כדי למנוע מהם הדרה:

1. הכלה  –הכלה של אדם מודר בסביבה שבה הוא מודר ומתן עידוד הנועד למנוע ממנו להיות מודר. למשל: אם במקום מסוים אסור לנשים להיות מועמדות לבחירות במדינה שלהן רק בגלל שהן נשים, ובאותה מדינה מחוקקים חוק שכן מתיר לנשים אלו להיות מועמדות בבחירות, מתוך אמונה שהן יכולות להוביל וליזום רעיונות מתקדמים, החוק מכיל את הנשים ומונע את הדרתן.
2. כבוד כלפי אחר – כאשר אנו נותנים כבוד לאדם שעומד מולנו אנחנו בעצם נמנעים מלהדיר אותו. למשל: אני מכבדת את הבן שלי ונותנת לו את הכבוד שמגיע לו כאשר אני נותנת לו להבין שאני מבינה אותו מסבירה לו את כל התשובות לשאלות שלו מבלי לצעוק עליו. כך הוא תמיד ירגיש שהוא בן אדם מכובד ויש לו ערך עצמי וכבוד שנשמר מול אחרים. זה מונע ממנו להיות ילד מודר והוא יכול להשתלב בחברה בכבוד.

הזדמנויות שוות – אם נניח יש מועמדים להעסקה בחברת הייטק אשר מפיצה קריטריון שעל כל המועמדים להגיש את קורות החיים שלהם, החברה צריכה לבחור בעובד הרצוי רק לפי הקריטריונים המבוקשים ללא שום מניעים

1. אחרים אשר אינם מפורטים בקריטריונים שהוגדרו.
2. – שיתוף של צדדים שונים באותה פעילות, כמו שיתוף פעולה בין שני בתי ספר, בית ספר ערבי ובית ספר יהודי, דרך תוכנית עבודה משותפת מבלי להתייחס לדת וללאום של התלמידים מחליש את הסיכוי שקבוצה אחת תבחר להדיר את הקבוצה השנייה, למרות השוני ביניהן.
3. צמצום פערים – בחברות מסוימות מצמצמים פערים על ידי שילוב המועמדים בתוך מסגרות לימודיות כמו השתלמויות או קורסים שונים, כדי להכשיר את המועמדים ולהגביר את הסיכויים שלהם להתקבל לעבודה. בדרך זו ניתן לצמצם הפערים בין שלל המועמדים.
4. הקשבה – אמצעי שיכול לעזור למנוע הדרה. אם למשל אני מורה ובכיתה שלי יש תלמיד שהוא ילד מכיתת חינוך מיוחד, ואף ילד בסיכון, ובכל שיעור אני מקשיבה לו ונותנת לו הזדמנות לדבר מולי ומול התלמידים האחרים וכולם מקשיבים לו, אני מונעת הדרה של תלמיד זה.
5. תמיכה והשתייכות – אני כמורה לכיתת חינוך מיוחד תמיד אומרת לתלמידים שאני תומכת בהם ושאני מורת אם שלהם. כלומר אני משייכת אותם אלי ואומרת להם שהם כמו הבנים שלי ואני כמו אמא שלהם. אני נותנת לקחת חלק בקבלת ההחלטות בכיתה וגורמת להם להרגיש שייכות אלי ולכיתה. כמו כן אני נותנת לכל תלמיד לצייר ציור מסוים ואני תולה את הציורים לקישוט בכיתה וגורמת להם להרגיש שייכים לכיתה. בדרך זו אני מונעת מהם להיות מודרים.
6. גובה עיניים – כשמורה מסוימת מדברת עם התלמיד שלה היא יורדת לגובה התלמיד ומדברת איתו באותו גובה. התלמיד ירגיש בנוח לדבר אתה, בדרך זו אפשר למנוע הדרה לתלמיד זה.
7. הדדיות –האדם משפיע ומושפע מסביבתו, וחלק גדול מהקשיים שלו ומהחוזקות שלו נובעים מאיזון או מחוסר איזון בין עולמו הפנימי וסביבתו.

אנחנו חייבים להעניק לתלמידים שלנו את כל הערכים האלה על מנת למנוע מהם להיות מודרים.

זה מה שלמדנו בשיעור הראשון. בסוף השיעור חשבתי לעצמי על התלמידים שלומדים אצלי בכיתה ועל כל התלמידים ככלל, ובאמת יכולתי לחוש את ההדרה הגדולה אצלנו מול התלמידים. יש הרבה מורים שמפספסים את כל הערכים שלמדנו, ואמנם לפני כן לא ראיתי את הדברים כך, אבל כעת אני חושבת על כל ילד וילד. רוב התלמידים לא מרגישים שייכות לבית הספר וזה ניכר מאי החשק שלהם להגיע בבוקר לבית הספר וממה שאני שומעת מהם בכל יום.

אני כמורה צריכה לחשוב כמה פעמים על ההתנהגות שלי עם התלמידים ועליי לדאוג לכל תלמיד ותלמיד. כתבתי פתק גדול שנמצא כל הזמן מול העיניים שלי: אני לא רוצה בכיתה שלי אף ילד מודר!

למדנו גם על המושג "הדרה חברתית". יש ארבעה מקורות של כוח שהחברה לא צריכה לקבל.

1. צרכנות – למשל תלמיד בעל מצב סוציו-אקונומי נמוך אשר רוצה מאוד ללמוד אבל אין לו כסף לקנות ספרים (הוא לא שלם אז הוא לא יכול לקבל אותם). זוהי ההדרה הקשה ביותר מפני שהצרכנות עושה הבדל בין עשיר לעני.

הכלכלה משפיעה מאוד על ההדרה והסיכון. אבל חשוב להגדיר שהצרכנות היא לא בהכרח כסף, אלא היא יכולה להיות גם צרכנות של דברים אחרים כמו צרכנות של אהבה וצרכנות של הזדמנויות עבודה.

1. ייצור– כשמוכרחים לקחת חלק בייצור, ואם לא יצרתי דבר אז המעמד שלי יהיה יותר נמוך.
2. כוח פוליטי– פעם קראתי משפט נהדר: "בלי כוח פוליטי אתה נשאר אידיאליסט מקסים שנדרס ומקים מוזיאון לזכר גוש קטיף"
3. והמקור האחרון הוא זה שהכי מושך אותי ומדאיג אותי תמיד בלמידה שלי והוא האינטגרציה החברתית. למשל נוער בסיכון אשר לא מצליח להשתלב בחברה. כמו כן החברה צריכה לדאוג להנגשה לכל מי שיש לו נכות למשל, על מנת שהוא לא יהיה מודר מהחברה.
* חשוב לציין שיש קשר גדול בין זכויות לבין הדרה, כלומר ככל שיש יותר שוויון זכויות כך יש פחות הדרה.

למדנו על המושג "תודעה כוזבת" שהוא מונח המתייחס לחוסר התאמה בין תפיסות, ערכים, השקפות ואידיאולוגיות של בני אדם לבין המיקום שלהם במערכת החברתית. חוסר ההתאמה מתבטא ברעיון שככל שאתה עובד קשה יותר, אתה אמנם מרוויח יותר, אבל גם מנוצל יותר על ידי המעביד.

אני כמורה צריכה להבין את זוויות הראיה של כל תלמיד ותלמיד בכיתה ובמיוחד אם מדובר בילדים בסיכון שיש הבנה להרמוניטיקה מהמורה כלפי התלמיד והדבר יימנע ממנו להיות מודר.

אי אפשר להתייחס אל הדברים כפשוטם מכיוון שלכל תלמיד יש את הפרשנות השונה שלו.

* המוסר

מוסר זו הבחנה בין התנהגויות שנחשבות טובות לבין התנהגויות שנחשבות רעות. מוסר הוא מושג של חשיבה אנושית ומטרתו של המוסר לפתור קונפליקטים דרך מתן ערכים וכללים להתנהגות.

מקורות המוסר הם הדת, התרבות והמצפון.

מצפון הוא מה שהיה הכי חשוב לי כי אני חושבת שהוא מכיל גם את הדת וגם את התרבות. הוא מתבטא בכך שאם המורים מתנהלים עם מצפון יהיו פחות ילדים מודרים כי גם התלמידים עושים את מה שהם מאמינים וחושבים שהוא טוב, וזאת ללא תלות במה שהאנשים מולם חושבים. התלמידים הופכים להיות בעלי ביטחון עצמי וזה מפחית את הסיכון שלהם להיות מודרים מהחברה.